རྒྱལ་དར་གྱི་བཟོ་དབྱིབས་ནི་སྲིད་རིང་ལ་དཔངས་དམའ་བ།དབྱིབས་གྲུ་བཞི་ཡིན་ལ་ཁ་དོག་སེར་བོ་དང་དམར་སེར་གཉིས་ཀྱིས་གྲུབ་པ།ཁ་དོག་གཉིས་ཀྱི་མུ་མཚམས་ནི་གཡས་མཐོ་ས་ནས་གཡོན་དམའ་སར་གསེག་ལ་ཡོད་པ།སྟེང་གི་ཁ་དོག་སེར་བོ་ཕྱེད་ཀྱིས་དམངས་སྲོལ་དང་སྲིད་དབང་གཉིས་ཏེ།བཀབ་ནེ་སེར་བོས་འབྲུག་རྒྱལ་གྱིས་ལྭ་བའི་ཐོག་ལ་ནབ་པའི་གོས་སེར་བོ་དེའི་མིང་།འབྲུག་རྒྱལ་བོ་མཚོན།འོག་གི་ཁ་དོག་དམར་སེར་ཕྱེད་ཀས་ནང་བསྟན་ཆོས་ལུགས་མཚོན་ཞིང་།སྒོས་སུ་འབྲུག་པ་བཀའ་བརྒྱུད་དང་རྙིང་མའི་གྲུབ་མཐའ་མཚོན།ཁ་དོག་གཉིས་མུ་མཚམས་སུ་གཡས་གཟུར་གཡོན་འཁྱོག་མེད་པར་རྒྱུ་བའི་འབྲུག་གིས་ཡུལ་འདིར་ཆོས་སྲིད་གཉིས་ལ་རིན་ཐང་འདྲ་མཉམ་སྤྲོད་པའམ།ཡང་ན་ཡུལ་འདིའི་མི་མང་དང་སྲིད་གཞུང་གཉིས་བར་གྱི་གལ་འགངས་ཆེ་བའི་མཐུན་སྒྲིལ་གྱི་སྟོབས་ཤུགས་མཚོན།གཞན་ཡང་འབྲུག་གི་ཁ་དོག་དཀར་པོས་གཡའ་དག་པའི་བསམ་པ་དང་སྦྱོར་བས་འབྲུག་ཡུལ་གྱི་རིགས་དང་སྐད་ཡིག་མི་གཅིག་པའི་འབྲུག་འབངས་རྣམས་གཅིག་གྱུར་བགྱིས་པ་མཚོན།འབྲུག་གི་སྡེར་མོའི་ནང་གི་ནོར་བུས་ཡུལ་འདིའི་བདེ་འཇགས་དང་སྲུང་སྐྱོབ་བམ།ཕུན་ཚོགས་སོགས་མཚོན།ད་དུང་ཨམ་གཙིགས་བསྡམས་པའི་འབྲུག་མཆུས་ནི་འབྲུག་ཡུལ་གྱི་སྲུང་མ་དག་གིས་ཡུལ་གྱི་བདེ་འཇགས་སྲུང་བར་དམ་བཅས་པ་མཚོན་ནོ།།